તાજેતરના સમયમાં સ્વાઈન ફ્લૂના દર્દીઓની સંખ્યા વધી રહી છે. દર્દીઓની વધતી સંખ્યાના પગલે સરકારી હોસ્પિટલમાં આઈસોલેશન વોર્ડ શરૂ કરાયો છે. આ વોર્ડમાં દર્દીઓની સંખ્યા રો‌િજંદી વધી રહી ત્યારે સોલા હો‌િસ્પટલના બે વોર્ડને સ્વાઈન ફ્લૂના દર્દીઓને ઉપયોગી બને તે માટે આઈસોલેશન વોર્ડની સુવિધાઓથી સજ્જ કરાયા છે. વોર્ડમાં વેન્ટિલેટર, ઓ‌િક્સજન, દર્દી માટે અલગ બેડ સ‌િહતની સુવિધાઓ ઉપલબ્ધ કરાવાઈ છે. તકેદારીના ભાગરૂપે હોસ્પિટલના સ્ટાફને પણ માસ્ક સાથે કામગીરી કરવાની કડક સૂચનાઓ આપી છે. દર્દીઓનો ચેપ અન્યને ન લાગે તેમજ તેમની સારવાર કરતા સ્ટાફમાં પણ ફેલાય તેની તકેદારીના ભાગરૂપે દર્દીઓને સારવાર આપતા હોસ્પિટલના સ્ટાફને નિયત હેન્ડ વોશ, મોઢા પર માસ્ક પહેરી રાખવા સ‌િહતનાં પગલાં ભરવા હોસ્પિટલના સત્તાધીશોએ સૂચનાઓ આપી છે, પરંતુ અહીં આવતા દર્દીઓનાં સગાંઓ તેમજ હોસ્પિટલના સ્ટાફના લોકો માસ્ક પહેરતા નથી અને આ વોર્ડની બહાર જ નાનાં બાળકોને પ્રવેશ નથી તેમજ છતાં વોર્ડની બહાર સગાંસબંધીઓ બેઠાં હોય છે તેની તંત્રને જાણ હોવા છતાં કોઈને પણ માસ્ક પહેરવાની સૂચના તેના દ્વારા આપતી નથી.